Official Journal L 027 , 30/01/2004 P. 0005 - 0014



Ir-Regolament tal-Kummissjoni (KE) Nru 156/2004 tad-29 ta’ Jannar 2004 dwar l-għajnuna finanzjarja tal-Kummissjoni lil-laboratorji ta’ referenza tal-Komunità skond l-Artikolu 28 tad-Deċiżjoni 90/424/KEE IL-KUMMISSJONI TAL-KOMUNITAJIET EUROPEJ Wara li kkunsidrat it-Trattat li jistabbilixxi l-Komunitàjiet Europej, Wara li kkunsidraw id-Deċiżjoni tal-Kunsill 90/424/KEE tas-26 ta’ Ġunju 1990 dwar l-infiq fil-qasam [1] veterinarju, u partikolarment l-Artikolu 28(2) ta’ din, Billi: (1) Il-kriterji ta’ l-eliġibilita għall-infiq tal-laboratorji ta’ referenza tal-Komunità li jirċievu għajnuna finanzjarja skond l-Artikolu 28 tad-Deċiżjoni 90/424/KEE u l-proċeduri għas-sottomissjoni ta’ l-infiq u tal-kondotta tal-verifika tal-kontijiet kienu impoġġija fir-Regolament tal-Kummissjoni (KE) Nru 324/2003 [2]. (2) Il-laboratorji ta’ referenza tal-Komunità (il-laboratorji) iwettqu dmirijiet u ħtiġijiet stabbiliti fil-leġiżjazzjoni veterinarja tal-Komunità sabiex tassisti l-Komunità (3) Il-livell ta’ l-għajnuna finanzjarja Komunitàrja (l-għajnuna finanzjarja) annwali għall-operat ta’ ċertu laboratorji huwa deċiż fuq kull sena minn deċiżjonijiet speċifiċi fil-qasam tas-saħħa pubblika veterinarja, tas-saħħa ta’ l-annimali u r-residwi. (4) L-ispejjeż relatati mal-missjonijiet imwettqa mill-impjegati tal-laboratorji bħalissa jridu jiġu ffinanzjata mill-laboratorji mill-ispejjeż ġenerali tal-benefiċjarju sa 7 % ta’ l-ispejjeż totali eleiġibbli għall-azzjoni. (5) Minħabba li dawk il-missjonijiet jagħtu kont tal-proporzjon jikber ta’ l-ispejjeż ġenerali tal-benefiċjarju u minħabba li ċertu spejjeż tal-missjoni jistgħu jiġu kopruti fuq il-bażi ta’ rata standard kuljum, kapitolu separat għandu jinħoloq fi ħdan l-infiq eliġibbli ta’ kull sena għal kull laboratorju. (6) Ladarba l-ispejjeż u l-benefiċċji tal-workshops huma kkunsidrati, huwa xieraq li jiġi ristrett in-numru ta’ parteċipanti eliġibbli għall-workshops, li fosthom wieħed biss minn kull Stat Membru huwa mistieden. Derogazzjonijiet minn dik ir-regola għandhom jiġu deċiżi kif għandu jkun f’każijiet iġġustifikati u fi ħdan l-għajnuna finanzjarja mogħtija għall-organizzazzjoni tal-workshop. (7) Hemm bżonn li tiġi ċċarata r-rata li trid tintuża għall-konverżjoni ta’ l-appropjazzjonijiet ta’ pagament mogħti fil-munita nazzjonali hekk kif definit fir-Regolament tal-Kunsill (KE) Nru 2799/98 li jistabbilixxi l-arranġamenti agrimonetarji għall-euro [3]. (8) Regoli għandhom jiġu stabbiliti biex jarmonizzaw il-preżentazzjoni tad-dispożizzjonijiet tal-baġit għall-infiq tal-laboratorji għall-attivitajiet imwettqa skond il-leġiżlazzjoni veterinarja tal-Komunità. (9) Minħabba li numru ta’ tibdiliet għandhom jiġu magħmula lir-Regolament (KE) Nru 324/2003, dak ir-Regolament għandu jkun mibdul fl-interess taċ-ċarezza. (10) Amministrazzjoni finanzjaraja b’saħħita tiġġustifika l-applikazzjoni għar-regoli ta’ l-eliġibilita mill-bidu ta’l-2004 għat-twettiq ta’ l-infiq eliġibbli minfuqa f’dik is-sena. (11) Għal raġunijiet ta’ kontroll finanzjarju, l-Artikoli 8 u 9 tar-Regolament tal-Kunsill (KE) Nru 1258/1999 tas-17 ta’ Mejju 1999 dwar il-finanzjament tal-politika komuni agrikola huma applikabbli [4]. (12) Il-miżuri pprovduti f’dan ir-Regolament huma skond l-opinjoni tal-Kumitat Permanenti fuq il-Food Chain u s-Saħħa ta’ l-Annimali, ADOTTAT DAN IR-REGOLAMENT: L-Artikolu 1 Dispożizzjonijiet tal-baġit Il-laboratorji ta’ referenza tal-Komunità (il-laboratorji) qabel l-ewwel ta’ Ottubru ta’ kull sena "n" għandhom jippreżentaw id-dispożizzjonijiet tal-baġit għall-infiq tal-laboratorji għall-attivitajiet tal-Komunità għal kull sena "n + 1". Il-laboratorji għandhom jipprovdu d-dispożizzjonijiet tal-baġit f’forma kompjuterizzata skond l-Anness I. L-Artikolu 2 Ir-regoli ta’ l-eliġibilità Fi ħdan il-limiti ta’ l-għajnuna finanzjarja Komunitàrja ta’ kull sena mogħtija lill-laboratorji, ir-regoli ta’ l-eliġibilità li qiegħdin fl-ANNESS II għandhom jgħoddu għall-infiq relatat ma’ l-impjegati, mat-tagħmir kapitali, mal-konsumibbli, mal-merkanzija ta’ kampjuni għal testijiet komparattivi, mal-missjonijiet u ma’ l-ispejjeż ġenerali. L-Artikolu 3 Il-pagament ta’ l-għajnuna finanzjarja għall-operat tal-laboratorji Bil-kondizzjoni li l-programmi ta’ ħidma approvati huma mwettqa b’mod effiċjenti u li l-benefiċjarji ifornu l-informazzjoni kollha neċessarja lill-Kummissjoni fi ħdan il-limiti tal-ħin stabbiliti f’dan l-Artikolu, l-għajnuna finanzjarja għall-operat tal-laboratorju għandha tiġi mħallsa kif ġej: (a) Prefinanzjament ta’ 70 % ta’ l-ammont totali jista’ jitħallas fuq talba tal-benefiċjarju; (b) il-bilanċ irid jitħallas wara l-preżentazzjoni mill-benefiċjarju ta’ (i) rapport finanzjarju ċċertifikat mid-direttur tal-laboratorju, (ii) dokumenti ta’ sostenn għat-testijiet komparattivi, u (iii) rapport tekniku; (ċ) ir-rapport finanzjarju awtentifikat għandu jkun mogħti skond l-Anness III u mhux iktar tard mill-31 ta’ Marzu tas-sena ta’ wara t-tmiem tal-perjodu li fih l-għajnuna finanzjarja ġiet mogħtija; (d) meta l-limitu tal-ħin stabbilit fil-punt (c) mhuwiex irrispettat, l-għajnuna finanzjarja għandha titnaqqas b’25 % fl-1 ta’ Mejju, b’50 % fl-1 ta’ Ġunju, b’75 % fl-1 ta’ Lulju u b’100 % fl-1 ta’ Settembru. L-Artikolu 4 Ir-regoli ta’ eliġibiltà għall-workshops 1. Fi ħdan il-limiti ta’ l-għajnuna finanzjarja mogħtija għall-organizzazzjoni ta’ workshop, ir-regoli ta’ eliġibilita stabbilti fl-Anness IV għandhom jgħoddu għan-nefqa ta’ l-ivjaġġar u għall-konċessjonijiet ta’ kuljum għal massimu ta’ 30 parteċipant fil-workshops, li mill-inqas wieħed minn kull Stat Membru huwa mistieden. 2. Derogazzjonijiet mill-ewwel paragrafu jistgħu jiġu deċiżi kif suppost f’każijiet iġġustifikati taħt id-deċiżjoni ta’ l-għajnuna finanzjarja Komunitàrja annwali għall-operat ta’ ċertu laboratorji. L-Artikolu 5 Il-pagament ta’ l-għajnuna finanzjarja Komunitàrja għall-organizzazzjoni tal-workshops Bil-kondizzjonili l-workshop jiġi organizzat b’mod effiċjenti u l-informazzjoni kollha neċessarja hija mogħtija lill-Kummissjoni mill-benefiċjarju fi ħdan il-limiti tal-ħin stabbiliti f’dan l-Artikolu, l-għajnuna finanzjarja għall-organizzazzjoni tal-workshops għandha tkun imħallsa kif ġej: (a) Prefinanzjament ta’ 70 % fuq talba tal-benefiċjarju fi żmien 60 jum qabel id-data fissa tal-workshop; (b) il-bilanċ għandu jiġi mħallas wara l-aċċettazzjoni mill-Kummissjoni tad- dokumenti ta’ sostenn u tar-rapport tekniku dwar l-użu ta’ l-għajnuna finanzjarja; (ċ) Id-dokumenti ta’ sostenn għandhom jiġu mogħtija skond l-Anness V u mhux iktar tard minn tliet xhur wara li l-workshop ikun sar; (d) meta l-limitu tal-ħin stabbilit f’punt (ċ) mhuwiex rispettat, l-għajnuna finanzjarja titnaqqas b’25 % għad-dewmien ta’ xahar mid-data skedata għall-għotja tad-dokumenti, b’50 % għal xahrejn, b’75 % għal tliet xhur u b’100 % għal erba’ xhur. L-Artikolu 6 Dokumenti ta’ sostenn 1. Id-direttur tekniku tal-laboratorju għandu jżomm kopja awtentikata tad-dokumenti ta’ sostenn, bħal fatturi, prospetti tas-salarji u rassenji, il-merkanzija ta’ kampjuni, missjonijiet. 2. Il-benefiċjarju għandu jżomm bil-miktub l-infiq mogħtija lill-Kummissjoni fis-sitema tal-kontabilita ta’ l-ispejjeż tagħha u jżomm id-dokumenti ta’ sostenn għal ħames snin għal raġunijiet ta’ verifika tal-kontijiet. Id-dokumenti ta’ sostenn, li jiddikjaraw l-infiq u s-sigħat hekk kif jidher fl-applikazzjoni għar-rimborż, għandhom jintbagħtu lill-Kummissjoni fuq talba. L-Artikolu 7 Ir-rata ta’ konverżjoni għall-applikazzjonijiet fil-munita nazzjonali Ir-rata ta’ konverżjoni għall-applikazzjonijiet mogħtija fil-munita nazzjonali fix-xahar "n" għandha tkun dik ta’ l-għaxar jum tax-xahar "n + 1" jew għall-ewwel jum ta’ qabel li fiha rata hija kkwotata. L-Artikolu 8 Verifika tal-kontijiet Il-Kummissjoni tista’ twettaq verifika tal-kontijiet skond l-Artikolu 9 tar-Regolament (KE) Nru 1258/1999. L-Artikolu 9 Tħassir Ir-Regolament (KE) Nru 324/2003 huwa mħassar. Ir-referenzi għar-Regolament imħassar għandhom jitqiesu bħala referenzi għal dan ir-Regolament. L-Artikolu 10 Dħul fis-seħħ u applikabilità Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Gazzetta Uffiċċjali ta’ l-Unjoni Europea. Dan għandu jgħodd mill-1 ta’ Jannar 2004. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, Id-29 ta’ Jannar 2004. Għall-Kummissjoni David Byrne Membru tal-Kummissjoni [1] ĠU L 224, tat-18.8.1990, p. 19. Id-Deċiżjoni hekk kif emendata l-aħħar bir-Regolament (KE) Nru 806/2003 (ĠU L 122, tas-16.5.2003, p. 1). [2] ĠU L 47, 21.02.03, p. 14. [3] ĠU L 349, 24.12.98, p. 1. [4] ĠU L 160, 26.06.99, p. 103. -------------------------------------------------- L-ANNESS I +++++ TIFF +++++ +++++ TIFF +++++ -------------------------------------------------- L-ANNESS II (L-Artikolu 2) Ir-regoli ta’ eliġibilita applikabbli għall-infiq marbut ma’ l-impjegati, mal-kapital tat-tagħmir, mal-konsumibbli, mal-merkanzija ta’ kampjuni għat-testijiet komparattivi, mal-missjonijiet u ma’ l-ispejjeż ġenerali 1. L-impjegati L-infiq fuq l-impjegati, irrispettivament mill-istatus, huwa llimitati għall-infiq tal-paga effettivament imħallsa (ir-rimunerazzjoni, il-pagi, il-piżijiet soċjail u l-ispejjeż tal-pensjonijiet) lill-impjegati xjentifiċI, lill-postgradwati, lill-impjegati tekniċi u amministrattivi li huma speċifikament allokati, b’mod sħiħ jew b’mod parzjali, max-xogħlijiet tal-Komunità, kif stabbilit fil-programm ta’ ħidma approvat. Il-ħin ta’ xogħol ta’ l-impjegati kollha ddedikat lix-xogħlijiet tal-Komunità għandu jiġi rreġistrat u awtentifikat fuq bażi ta’ minimu ta’ 12-il xahar u ta’ 1600 siegħa fis-sena. Dan għandu jsir mill-inqas darba f’xahar mill-kap maħtur tal-proġett jew minn membru anzjan awtorizzat ta’ l-impjegati tal-benefiċjarju. 2. Tagħmir kapitali Fuq it-tagħmir mixtri jew mikri jista’ jiġi mitlub ħlas f’forma ta’ spiża diretta. L-ammont li jista’ jintradd lura għat-tagħmir mikri ma jistax jaqbeż l-ammont li bih it-tagħmir seta’ ġie mixtri għaż-żmien tat-test. Spejjeż li jingħatu lura huma kkalkulati kif ġej: A × C × D B A = perjodu ta’ xhur li fih it-tagħmir jiġi użat għall-proġett, mid-data tal-kunsinna. L-eliġibilita għandha tkun ristretta għat tagħmir li ġie effettivament imħallas waqt il-perjodu koprut mill-għajnuna finanzjarja. B = il-perjodu ta’ deprezzament ta’ 60 xahar (36 xahar f’każ ta’ tagħmir ta’ computers li jqum inqas minn EUR 25000). C = l-ispejjeż tat-tagħmir mingħajr VAT. D = il-persentaġġ ta’ użu tat-tagħmir għall-proġett. VAT li mhix kopruta mħallsa mill-benefiċjarju għandha tiġi meqjusa bħala nefqa eliġibbli. 3. Il-konsumibbli Ir-rimborż huwa bbażat fuq l-ispejjeż effettivi mingħajr VAT mifuqa waqt il-perjodu fil-kwistjoni. Il-benefiċjarju għandu jindika wkoll il-persentaġġ tal-baġit tal-konsumibbli totali tal-laboratorju li hu mogħti kont għalihom mill-punt jew partita differenti. L-infiq kollu l-ieħor fuq l-amministrazzjoni, l-ivjaġġar għan-negozju iktar milli għall-missjonijiet taħt punt 5 u fuq is-servizzi segretarjali huma kkunsidrati li jiġu kopruti "mill-ispejjeż ġenerali". 4. Il-merkanzija ta’ kampjuni għat-testijiet komparattivi Waqt il-preżentazzjoni tad-dokumenti ta’ sostenn, ir-rimborż huwa bbażat fuq l-ispejjeż effettivi mingħajr VAT tal-merkanzija tal-kampjuni li għandhom x’jaqsmu mat-testijiet. 5. Il-missjonijiet L-ispejjeż ta’ l-ivjaġġar u tas-sussistenza minfuqa mill-impjegati tal-laboratorji għall-missjonijiet integrati mal-programm ta’ ħidma approvat għandhom ikunu rimburżati sa massimu ta’ EUR 5000. Spejjeż tas-sussistenza u tal-lukandi m’għandhomx jaqbżu l-konċessjonijiet ta’ kuljum u l-ogħla limitu għall-ispejjeż tal-lukandi applikabbli għall-impjegati tal-Komunità. 6. Spejjeż ġenerali Kontribuzzjoni ta’ rata fissa ta’ 7 % ta’ l-ispejjeż rimborżati effettivi bbażati fuq l-ispejjeż diretti kollha mniżżla hawn fuq (punti 1 sa 5) iridu jsiru b’mod awtomatiku. -------------------------------------------------- L-ANNESS III +++++ TIFF +++++ +++++ TIFF +++++ -------------------------------------------------- L-ANNESS IV (L-Artikolu 4) REGOLI TA’ ELIĠIBILITA TAL-WORKSHOP 1. Vjaġġar għall-post tal-workshop L-ispejjeż eliġibbli għall-ivjaġġar bil-ferrovija huma dawk li jikkorrispondu ma’ biljett tal-prima klassi bl-iqsar rotta. Ir-rimborż ta’ l-ivjaġġar bl-ajru huwa bbażat fuq il-klassi ekonomika bl-irħas prezz possibbli, billi wieħed jikkunsidra ir-restrizzjonijiet tal-vjaġġ. Meta l-kondizzjonijiet għall-ivjaġġar jippermettu, prezzijiet imnaqqsa (APEX, PEX, Excursion, eċċ.) għandhom jiġu applikati. Madankollu, jekk il-vjaġġ huwa sseparat minn weekend mhux iktar b’24 siegħa, konċessjonijiet miżjuda ta’ sussistenza ta’ kuljum huma mogħtija sabiex jagħmlu tajjeb għar-rata mraħħsa tal-vjaġġ, jekk kemm-il darba dan jirriżulta b’mod ġenerali f’inqas spejjeż (spejjeż ta’ l-ivjaġġar + konċessjonijiet). Jekk il-parteċipanti jużaw il-karozza privata tagħhom minflok jivjaġġaw bl-ajru jew bil-ferrovija, l-ispejjeż ta’ l-ivjaġġar għandhom ikunu rimburżati fuq il-bażi ta’ vjaġġ tal-prima klassi bil-ferrovija bl-iqsar rotta, billi teskludi xi supplimenti u billi tapplika l-irħas prezz. Jekk tnejn jew iktar persuni jużaw l-istess karozza, is-sid tal-karozza biss huwa ntitulat għall-rimborż ta’ l-ispejjeż tal-vjaġġ. L-ispejjeż tal-parking jew spejjeż oħra minfuqa biex tintuża karozza privata ma jistgħux jiġu rimborżati. Il-parteċipanti li juzaw il-karozza tagħhom jistgħu jibqgħu liabbli b’mod sħiħ għal xi inċidenti lill-karozza tagħhom jew ikkawżati mill-karozza tagħhom lill-terzi persuni. L-organizzatur tal-workshop taħt l-ebda ċirkostanza ma jista’ jaċċetta xi talba għal kumpens, irrispettivament mir-raġunijiet li wasslu lill-parteċipanti li jużaw il-karozza privata tagħhom. Kull negliġenza min-naħa tal-parteċipant (eż: telf ta’ vawċers), u l-konsegwenzi finanzjarji tagħha, tibqa’ fir-responsabbiltà tal-parteċipant innifsu. 2. Il-konċessjonijiet Il-konċessjonijiet li ġejjin applikabbli mill-24 ta’Marzu 1999 (id-data tal-publikazzjoni tar-Regolament (KE, KEFA, Euratom) Nru 620/1999, ĠU L 78, ta’ l-24.3.1999) iridu jkunu rranġati skond il-konċessjonijiet fis-seħħ fid-data tal-workshop. F’każijiet iġġustifikati, il-konċessjonijiet ta’ kuljum jistgħu jiġu miżjuda bid-differenza bejn l-ispejjeż għall-kamra (bil-kolazzjoni eskluża) u 50 % tal-konċessjonijiet ta’ kuljum. Il-pajjiż li fih jiġi organizzat il-workshop | Konċessjonijiet ta’ kuljum (f’l-EUR) | Il-Belġju | 149,63 | Id-Danimarka | 179,28 | Il-Ġermanja | 127,10 | Il-Greċja | 113,19 | Spanja | 141,30 | Franza | 130,29 | L-Irlanda | 165,20 | L-Italja | 129,82 | Il-Lussemburgu | 143,48 | L-Olanda | 147,69 | L-Awstrija | 121,81 | Il-Portugall | 142,98 | il-Finlandja | 155,60 | l-Isvezja | 156,54 | Ir-Renju Unit | 199,21 | -------------------------------------------------- L-ANNESS V +++++ TIFF +++++ --------------------------------------------------